Nannara

A nannara 300px sedum stellatum Classificazioni scentifica Regnu Plantae Divisioni Magnoliophyta Classa Magnoliopsida Ordini Asparagales Famiglia Crassulaceae Genaru Sedum Nomu binuminali  sedum stellatum Linnaeus, 1753 300px

A nannara  - o arba di l'Ascinzioni verdi - (sedum stellatum) hè un fiori chì faci parti di a famiglia di i Crassulaceae. U so ariali hè u Mediterraniu sittintriunali. L'arba di l'Ascinzioni verdi hè alta trè à 15 cm. I casci sò longhi 1 à 1,5 cm. U fustu hè drittu o chjinatu. I fiori sò rusulini. A nànnara fiurisci di maghju o di ghjugnu. A so sissualità hè ermafrodita. Si trova in i mura, in i chjappona, in i pitricaghji.

U nomu scentificu sedum, veni da a parola latina sedere (seda), chì discrivi u fattu chì l'arba di l'Ascinzioni "sedi" à spessu à mezu à i petri.

Parechji sinonimi di sedum stellatum sò:
 Phedimus stellatus (L.) Raf.
 Sedum deltoideum Ten.

 In Corsica 
200px|left
A nànnara hè una di i dui spezii di pianti chì sò cunnisciuti in Corsica com'è l'arba di l'Ascinzioni (a siconda spezia essendu l'arba di l'Ascinzioni rossa (sedum cepaea). U nomu corsu, a "nannara" veni da u fattu chì 'ssu fiori hè cortu cortu. A nannara hè cumuna in Corsica. Hè di tradizioni d'andà à coglia la u ghjornu di l'Ascinzioni, a matina. Si coglii prima ch'eddu si pisessi u soli. Dopu si metti in casa, appiccata, à capu in ghjò. A pianta campa senza nè terra nè acqua, si ridrizza è fiurisci in San Ghjuvanni, u 24 ghjugnu. Sicondu a tradizioni, s'è l'arba di l'Ascinzioni si ridrizza è fiurisci in una casa, l'annata sarà bona.

 Rifarenzi 
 U Scoddu'' - Misincu di Cultura è d'Infurmazioni, Aprili 2008

Liami
 Sedum stellatum (in talianu)

 Da veda dinò 
 l'arba di l'Ascinzioni
 l'arba di l'Ascinzioni rossa
 i fiori di Corsica

Categoria:Crassulaceae
Categoria:Flora di Corsica